ইরানে মোল্লাতন্ত্রের বিরুদ্ধে আন্দোলনে হাজার হাজার মানুষ!

ওয়েব ডেস্ক : নতুন বছরে রক্তাক্ত ইরান (Iran)। সে দেশের মোল্লাতন্ত্রকে উচ্ছেদ করতে পথে নামলেন বহু মানুষ। কিন্তু সেই আন্দোলোনের (Protest) উপর হামলার অভিযোগ উঠল ইরানের ইসলামিক রেভোলিউশনারি গার্ডের বিরুদ্ধে। তার জেরে সাত জনের মৃত্যু (Death) হয়েছে বলে খবর। সঙ্গে বাড়ছে আহতের সংখ্যাও। এমনকি বহু আন্দোলনকারীকেও গ্রেফতার করা হচ্ছে বলে খবর।

জানা গিয়েছে, দেশে মোল্লাতন্ত্রের বিরুদ্ধে প্রতিবাদ দেখাচ্ছেন ইরানের মুক্তমনারা। দেশের একাধিক জায়গায় হাজার হাজার মানুষ প্রতিবাদ দেখাচ্ছেন। মোল্লাতন্ত্র যাতে শেষ হয়, পাশাপাশি আয়াতোল্লা আলি খামেনেই (Ali Khamenei) সরকারের পতনের দাবিও তুলেছেন তারা। সঙ্গে তারা দাবি জানিয়েছেন, দেশে আবার শাহ বংশকে ফিরিয়ে আনতে হবে। অন্যদিকে, শাহ বংশের উত্তরসূরি রেজা পাহলাভিও ইতিমধ্যে আমেরিকা থেকে প্রতিবাদীদের প্রতি বার্তাও দিয়েছেন।

আরও খবর : ভয়ে কাঁটা পাকিস্তান! ইজরায়েল থেকে ভয়ঙ্কর ক্ষেপণাস্ত্র কিনছে ভারত

তবে প্রতিবাদীদের উপর খর্গহস্ত হয়েছে খামেনেই সরকার। জানা গিয়েছে, বছরের প্রথমদিনে ইসলামিক রেভোলিউশনারি গার্ডের হামলায় মৃত্যু হয়েছিল দুই প্রতিবাদীর। তার পর নতুন বছরের শুরুতে আরও পাঁচজনের মৃত্যু হয়েছে বলে খবর। এর মধ্যে লোর্ডেগানে দু’জন, কুহদাশতে এক জন ও ইসফাহান প্রদেশে আরও এক জনের মৃত্যু হয়েছে। এর পাশপাশি বৃহস্পতিবার আরও তিনজনের মৃত্যু হয়েছে বলে খবর। ঘটনায় আহত হয়েছেন অন্তত ২০ জন।

সাল ১৯৭৯। সেই সময় ইরানে রাজতন্ত্রবিরোধী বিক্ষোভ হয়েছিল। তার পরে সে দেশেমোল্লাতন্ত্র আনেন আয়াতোল্লা রুহোল্লাহ খোমেইনি। সেই সময় তাঁর সঙ্গে ছিলেন আয়াতোল্লা আলি খামেনেই। তবে এই খাবেনই সরকারের আমলে মূল্যবৃদ্ধি অনেকটাই বেড়েছে। রিয়ালের দাম পড়েছে ডলারের তুলনায়। সে সব নিয়েই প্রতিবাদে নেমেছেন ইরানের আমজনতা। তবে সেখানে সাত জনের মৃত্যু হয়েছে বলে খবর।